Návrh smernica európskeho Parlamentu a Rady, ktorá sa vzťahuje na obmedzenia uvádzania na trh a používania perfluóroktánsulfonátov (zmena a doplnenie smernice Rady 76/769/EHS) /* KOM/2005/0618 v konečnom znení - COD 2005/0244 */





[pic] | KOMISIA EURÓPSKYCH SPOLOČENSTIEV | Brusel, 5.12.2005 KOM(2005) 618 v konečnom znení 2005/0244 (COD) Návrh SMERNICA EURÓPSKEHO PARLAMENTU A RADY, ktorá sa vzťahuje na obmedzenia uvádzania na trh a používania perfluóroktánsulfonátov (zmena a doplnenie smernice Rady 76/769/EHS) . (predložený Komisiou) ODÔVODNENIE 1. ÚVOD A OBSAH Perfluóroktánsulfonáty (PFOS) sú anióny, ktoré sú obchodne dostupné vo forme solí, derivátov a polymérov. Tieto látky vzťahujúce sa k PFOS sa využívali najmä na vytvorenie ochrannej vrstvy proti tuku, oleju a vode pre materiály, ako sú textílie, koberce, papier a všeobecne pre nátery. Látky používané v týchto oblastiach boli najviac polyméry PFOS pre textílie a látky PFOS na úpravu papiera a nátery. Iný menší objem sa používa v procese pochrómovania, pri tvorbe fotografií, fotolitografii, v hasiacich penách a v hydraulických kvapalinách pre letectvo. Návrh sa opiera predovšetkým o tieto štúdie: - Hodnotenie rizika v OECD bolo schválené na 34. spoločnom zasadnutí chemického výboru a pracovnej skupiny pre chemické látky, pesticídy a biotechnológiu(5. – 8. november 2002). Podľa tohto hodnotenia je PFOS odolný v životnom prostredí, bio-akumulatívny a toxický pre druhy cicavcov. - Správa o hodnotení rizika a stratégia na zníženie rizika, ktorá zahŕňa hodnotenie dosahu a ktorú vypracovalo Spojené kráľovstvo v súlade so zásadami nariadenia Rady (EHS) 793/93 z 23. marca 1993 o vyhodnocovaní a kontrole rizík existujúcich látok[1]. - Vedecký výbor pre zdravotné riziká a riziká životného prostredia (SCHER) preskúmal vedecké aspekty uvedenej stratégie zníženia rizík a vo svojom stanovisku, prijatom 18. marca 2005 potvrdil, že údaje naznačujú, že PFOS je veľmi odolný, veľmi bio-akumulatívny a toxický. Vykonali sa odhady emisií z každej oblasti. Na základe hodnotenia sa zistila potreba znížiť riziká PFOS pre zdravie a životné prostredie. V stratégii zníženia rizika sa odporúčajú obmedzenia pre určité použitia pri uvádzaní na trh a používaní. Navrhnutá smernica by sa zaoberala veľkou časťou rizík vystavenia zabránením používania PFOS v kobercoch, textíliách, čalúnení, koži, odeve, papieri, obaloch a inom využití. Toto použitie, ako sa ukazuje, sa už obmedzuje a návrh by zabránil jeho opätovnému uvedeniu. Niekoľko iných menších a osobitných použití pretrváva v procese pochrómovania, pri tvorbe fotografií, fotolitografii, v hasiacich penách a v hydraulických kvapalinách pre letectvo. Množstvá používané v týchto obmedzených oblastiach a emisie do životného prostredia by bolo potrebné ďalej prehodnotiť, ale predpokladá sa, že v súčasnosti sú ich hodnoty veľmi nízke. Výhody a nevýhody upravovania tohto využívania by mali podliehať hodnoteniu dosahu. Prebiehajúcim výskumným projektom PERFORCE ( http://www.science.uva.nl/perforce/ ), ktorý je financovaný rámcovým výskumným programom, sa vytvárajú nové údaje, napr. o vystavení, zdrojoch a spôsoboch a fyzikálno-chemických ukazovateľoch PFOS. Smernica Rady 76/769/EHS z 27. júla 1976 o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov[2] by sa preto mala zodpovedajúcim spôsobom zmeniť a doplniť. Smernicou by sa mali zaviesť harmonizované ustanovenia vzhľadom na PFOS, a tak ochrániť vnútorný trh pri zabezpečení vysokej úrovne ochrany ľudského zdravia a životného prostredia tak, ako to vyžaduje článok 95 zmluvy. 2. ZDÔVODNENIE NÁVRHU Aké sú ciele návrhu vo vzťahu k povinnostiam Spoločenstva? Keďže určité využívanie chemických látok nemožno kontrolovať podľa určitých podmienok, iba zákazom takéhoto využívania týchto látok a prípravkov je možné zabezpečiť bezpečnosť pre zdravie a životné prostredie. Zámerom tohto návrhu je zachovať vnútorný trh. Členské štáty po prijatí vnútroštátnych ustanovení, ktoré obmedzujú trh a využívanie nebezpečných látok a prípravkov, budú čeliť prekážkam v obchode z dôvodu rozdielnosti vnútroštátnych právnych predpisov členských štátov. Cieľom tohto návrhu je zlepšiť podmienky fungovania vnútorného trhu v prospech ochrany zdravia a životného prostredia. Aký je možný postup činnosti Spoločenstva? Jediným možným postupom činnosti je predložiť návrh zmeny a doplnenia smernice 76/769/EHS, ktorou sa ustanovujú harmonizované pravidlá využívania PFOS. Sú potrebné jednotné pravidlá? Nie je dostatočné stanoviť ciele, ktoré majú členské štáty uskutočniť? Navrhovaná smernica by mala zaviesť jednotné pravidlá obehu PFOS. Zároveň to zaručí vysokú úroveň ochrany zdravia a životného prostredia. Navrhovaná zmena a doplnenie smernice 76/769/EHS je preto jedinou možnosťou, ako tieto ciele dosiahnuť. Stanovenie cieľov by bolo nedostatočné. 3. ZDÔVODNENIE NÁVRHU Navrhovaná smernica by mala rozšíriť prílohu I k smernici 76/769 pridaním látky PFOS. Uvádzanie na trh a používanie tejto látky by sa takto obmedzilo. 4. NÁKLADY A PRÍNOSY 4.1. Náklady Navrhovaná smernica by v priemysle a obchode spôsobila iba malé problémy, pretože využívanie PFOS je v uvedených prípadoch na ústupe a spoločnosti už vyvinuli alternatívne riešenia. 4.2. Prínosy Prínosy návrhu sú zaviesť vnútorný trh, ako aj ochrániť ľudské zdravie a životné prostredie. Navrhované obmedzenie zabezpečí, že určité používanie PFOS, ktoré spôsobuje riziko pre ľudské zdravie a životné prostredie, sa už eliminovalo. 5. PROPORCIONALITA NAVRHOVANÁ SMERNICA BY ZNAMENALA PRÍNOSY V ZMYSLE OCHRANY ľUDSKÉHO ZDRAVIA A žIVOTNÉHO PROSTREDIA. TO SA DOSIAHNE PRI NÍZKYCH NÁKLADOCH. 6. USKUTOČNENÉ PORADY POČAS PRÍPRAVY NÁVRHU ZMENY A DOPLNENIA O príprave návrhu sa počas rokovaní zúčastnených odborníkov z členských štátov a z Európskej rady pre chemický priemysel (CEFIC) vyžiadalo poradenstvo, výsledok ktorého sa odráža v návrhu. Prizvaná bola aj Európska organizácia spotrebiteľov BEUC, aby predniesla svoje pripomienky. 7. SÚLAD SO ZMLUVOU Tento návrh je určený na ochranu vnútorného trhu a súčasne na zabezpečenie vysokej úrovne ochrany ľudského zdravia a životného prostredia. Je to preto v súlade s článkom 95 ods. 3 zmluvy. 8. EURÓPSKY PARLAMENT A EURÓPSKY HOSPODÁRSKY A SOCIÁLNY VÝBOR V súlade s článkom 95 Zmluvy je možné uplatniť postup spolurozhodovania s Európskym parlamentom. Treba sa poradiť s Európskym hospodárskym a sociálnym výborom. 2005/0244 (COD) Návrh SMERNICA EURÓPSKEHO PARLAMENTU A RADY, ktorá sa vzťahuje na obmedzenia uvádzania na trh a používania perfluóroktánsulfonátov (zmena a doplnenie smernice Rady 76/769/EHS) (Text s významom pre EHP) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 95, so zreteľom na návrh Komisie[3], so zreteľom na stanovisko Európskeho hospodárskeho a sociálneho výboru[4], konajúc v súlade s postupom stanoveným v článku 251 zmluvy[5], keďže: (1) Hodnotenie rizík v OECD sa vykonalo na základe informácií dostupných z júla 2002. V tomto hodnotení sa dospelo k názoru, že možné riziká perfluóroktánsulfonátov (PFOS) naznačujú znepokojenie. (2) Riziká pre zdravie a životné prostredie spôsobené PFOS boli vyhodnotené v súlade so zásadami nariadenia Rady (EHS) 793/93 z 23. marca 1993 o vyhodnocovaní a kontrole rizík existujúcich látok[6]. Hodnotenie rizika si vyžaduje potrebu znížiť riziká PFOS pre zdravie a životné prostredie. (3) Konzultovalo sa s Vedeckým výborom pre zdravotné a environmentálne riziká (SCHER). SCHER vidí potrebu ďalšieho vedeckého vyhodnocovania rizík PFOS, ale takisto súhlasí s tým, že opatrenia na zníženie rizika môžu byť potrebné na predchádzanie opätovného výskytu predchádzajúceho využitia. Podľa názoru SCHER v súčasnosti kritické využitie v leteckom priemysle, v oblasti výroby polovodičov a pri tvorbe fotografií nepredstavuje riziko pre životné prostredie alebo ľudské zdravie, ak sa zníži na minimum ohrozenie životného prostredia a pracoviska týmito látkami. Vzhľadom na hasiace peny, SCHER súhlasí, že riziká náhrad pre zdravie a životné prostredie sa musia prehodnotiť predtým než sa prijme záverečné rozhodnutie. Vzhľadom na opatrenia v súvislosti s pochrómovaním by sa malo vyhodnotiť zníženie emisií. (4) S cieľom ochrániť zdravie a životné prostredie, sa preto zdá byť potrebné, aby sa uvádzanie na trh a používanie PFOS obmedzilo. Navrhnutá smernica by zahŕňala hlavnú časť rizík vystavenia. Pri iných menších použitiach PFOS nepredstavujú riziko, a preto sú v súčasnosti výnimkou. Budú sa naďalej skúmať a budú predmetom pre ďalšie osobitné hodnotenie dosahu. (5) Výrobky, ktoré obsahujú PFOS, by sa mali obmedziť, aby sa ochránilo životné prostredie. V súčasnej smernici by sa mali obmedziť iba nové výrobky a nemala by sa uplatňovať na výrobky, ktoré sa už používajú alebo sú na trhu použitých výrobkov. (6) Smernica Rady 76/769/EHS z 27. júla 1976 o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov[7] by sa preto mala zodpovedajúcim spôsobom zmeniť a doplniť. (7) Cieľom tejto smernice je zaviesť harmonizované ustanovenia vzhľadom na PFOS, a to zachovanie vnútorného trhu, kým sa zabezpečí vysoká úroveň ochrany ľudského zdravia a životného prostredia tak, ako sa vyžaduje podľa článku 95 zmluvy. (8) Táto smernica nemá vplyv na právne predpisy Spoločenstva, ktorými sa stanovujú minimálne požiadavky na ochranu pracovníkov, uvedené v smernici Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci[8] a v jednotlivých smerniciach, ktoré z nej vychádzajú, najmä smernica Rady 2004/37/EHS z 29. apríla 2004 o ochrane pracovníkov pred rizikami z vystavenia účinkom karcinogénov pri práci (šiesta samostatná smernica v zmysle článku 16 ods. 1 smernice 89/391/EHS) (kodifikované znenie)[9] a smernica Rady 98/24/ES zo 7. apríla 1998 o ochrane zdravia a bezpečnosti pracovníkov pred rizikami súvisiacimi s chemickými faktormi pri práci (štrnásta samostatná smernica v zmysle článku 16 ods. 1 smernice 89/391/EHS)[10], PRIJALI TÚTO SMERNICU: Článok 1 Príloha I k smernici 76/769/EHS sa mení a dopĺňa tak, ako je stanovené v prílohe k tejto smernici. Článok 2 1. Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr do xx xx 200x [ jeden rok po dni nadobudnutia účinnosti ]. Členské štáty bezodkladne oznámia Komisii znenie týchto ustanovení a korelačnú tabuľku takýchto ustanovení a tejto smernice. Tieto ustanovenia sa budú uplatňovať od xx xx 200x [ osemnásť mesiacov po nadobudnutí účinnosti tejto smernice]. Členské štáty priamo v prijatých ustanoveniach alebo pri ich úradnom uverejnení uvedú odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 3 Táto smernica nadobúda účinnosť dňom jej uverejnenia v Úradnom vestníku Európskej únie . Článok 4 Táto smernica je určená členským štátom. V Bruseli Za Európsky parlament Za Radu predseda predseda PRÍLOHA Tento bod [XX] sa vkladá do prílohy I k smernici 76/769/EHS takto: „[XX]. perfluóroktánsulfonáty C8F17SO2X (X = OH, soľ kovov, halogenid, amid a iné deriváty vrátane polymérov) | (1) Nesmú sa uvádzať na trh alebo používať ako látka alebo zložka prípravkov v koncentrácii rovnajúcej sa alebo vyššej ako 0,1 hmotnostných %. (2) Nesmú sa uvádzať na trh vo výrobkoch alebo častiach výrobkov v koncentrácii rovnajúcej sa alebo vyššej ako 0,1 hmotnostných %. (3) Odchylne od odsekov 1 a 2 sa neuplatňuje na - fotorezistenty alebo antireflektívne nátery pre fotolitografické postupy, - priemyselné fotografické nátery, ktoré sa používajú na filmy, papiere alebo tlačiarenské platne, - leskotvorné prísady pri pochrómovaní, - hydraulické kvapaliny pre letectvo, -hasiace peny, -riadené uzavreté systémy, kde koncentrácia PFOS, ktorá uniká do životného prostredia, je menšia ako 1µg na kg a kde tento únik zodpovedá menej ako 0,1 hmotnostného % PFOS použitých v systéme. | [1] Ú. v. ES L 84, 5.4.1993, s. 1. [2] Ú. v. ES L 262, 27.9.1976, s. 201. [3] Ú. v. EÚ C […], […], s. […]. [4] Ú. v. EÚ C […], […], s. […]. [5] Ú. v. EÚ C […], […], s. […]. [6] Ú. v. ES L 84, 5.4.1993, s. 1. Nariadenie zmenené a doplnené nariadením Európskeho parlamentu a Rady (ES) č. 1882/2003 (Ú. v. EÚ L 57, 25.2.2003, s. 1). [7] Ú. v. ES L 262, 27.9.1976, s. 201. Smernica naposledy zmenená a doplnená smernicou Komisie 2004/21/ES (Ú. v. EÚ L 57, 25.2.2004, s. 4). [8] Ú. v. ES L 183, 29.6.1989, s. 1. Smernica zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1). [9] Ú. v. EÚ L 158, 30.4.2004, s. 50. [10] Ú. v. ES L 131, 5.5.1998, s. 11.